10 Le gompieno go ka tlhokega meneelo gore go dirwe sengwe se se rileng. Ka sekai, gongwe go tlile go agiwa Holo ya Bogosi e phuthego ya lona e tla e dirisang. Kgotsa gongwe Holo ya lona ya Bogosi e a baakanngwa. Gape go ka tlhokega meneelo go baakanya ofisi ya lekala ya mo nageng ya lona, go rulaganyetsa kopano kgotsa go thusa bakaulengwe ba ba amilweng ke masetlapelo mangwe a tlholego. Mme gape meneelo ya rona e thusa go tlhokomela bakaulengwe le bokgaitsadi ba ba direlang kwa ntlokgolo le mo diofising tsa makala mo lefatsheng lotlhe. Gape meneelo ya rona e tlhokomela barongwa, babulatsela ba ba kgethegileng le balebedi ba potologo le basadi ba bone. Ga go pelaelo gore phuthego ya lona e dirile maitlamo a gore e tla ntsha madi a a rileng kgwedi le kgwedi go thusa mo porojekeng ya go aga Diholo tsa Dikopano le Diholo tsa Bogosi tse di solegelang bakaulengwe ba le bantsi molemo.